
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1626 

2 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 199759/ΕΥΣ 4593/ 26.9.2002 
(ΦΕΚ 1298/Β/7.10.2002) απόφασης του Υπουργού Οι¬ 
κονομίας και Οικονομικών για τον ορισμό των φορέων 
υποστήριξης δράσεων κρατικών ενισχύσεων στο πλαί¬ 
σιο των Περιφερειακών Επιχειρησιακών Προγραμμά¬ 


των του Γ'ΚΠΣ. 1 

Προσδιορισμός του ειδικού τέλους άρθρου 40 παρ. 3 περ. 

γ’του Ν. 2773/1993 σε 0,80 Ευρώ/Μ\Λ/η. 2 

Σύσταση επιτροπών παρακολούθησης και παραλαβής του 


έργου με τίτλο «Δραστηριότητες Προβολής των δρά¬ 
σεων Ε&Τ του ΕΠΑν», πράξη «Ενέργειες Ενημέρωσης 
και ευαισθητοποίησης του κοινού σε θέματα έρευνας 
και τεχνολογίας» στο πλαίσιο της δράσης 4.4.10 του 
Επιχειρησιακού Προγράμματος «Ανταγωνιστικότητα» 


(Ε.Π.Α.ν). 3 

Τροποποίηση της υπ’ αριθ. 5144/6.8.2004 απόφασης περί 
«Καθορισμού αριθμού και κριτηρίων επιλογής των με- 
τεκπαιδευομένων στα Τμήματα Μετεκπαίδευσης μι- 

σθωτώντου Ο.Τ.Ε.Κ». 4 

Σύσταση Νομικού Προσώπου στο Δήμο Αλίμου του Νομού Ατ¬ 
τικής με την επωνυμία «Αθλητικό Κέντρο Αλίμου». 5 


ΑΠΟΦΑΣΕΙ Σ 

Αριθ. 42176/ΕΥΣ 7977 (1) 

Τροποποίηση της υπ’ αριθμ. 199759/ΕΥΣ 4593/26.9.2002 (ΦΕΚ 
1298/Β/7.10.2002) απόφασης του Υπουργού Οικονομίας και 
Οικονομικών για τον ορισμό των φορέων υποστήριξης δρά¬ 
σεων κρατικών ενισχύσεων στο πλαίσιο των Περιφερειακών 
Επιχειρησιακών Προγραμμάτων του Γ ΚΠΣ. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθρου 35του Ν. 3016/2002 Εταιρική δια¬ 
κυβέρνηση, θέματα μισθολογίου και άλλες διατάξεις" (ΦΕΚ 110 
/Α/17.5.2002). 

2. Ν.2860/2000 και ειδικότερα τα άρθρα 3 και 7 (ΦΕΚ 
251/Α/14.11.2000). 

3. Το άρθρο 29 Ατού Ν. 1558/1985 «Κυβέρνηση και Κυβερνη¬ 
τικά Όργανα» (ΦΕΚ 137/Α) που προστέθηκε με το άρθρο 27 του 
Ν.2081/1992 (ΦΕΚ 154/Α) και τροποποιήθηκε με το άρθρο 1 
παρ.2ατου Ν.2469/1997 (ΦΕΚ38/Α). 

4. Την υπ’ αριθμ. 14650/ΔΙΟΕ 85/17.3.2004 κοινή απόφαση του 
πρωθυπουργού και του Υπουργού Οικονομίας και Οικονομικών 


«Καθορισμός αρμοδιοτήτων Υφυπουργών Οικονομίας και Οικο¬ 
νομικών» (ΦΕΚ 519//Β/17.3.2004). 

5. Το Π.Δ. 178/2000 «Οργανισμόςτου Υπουργείου Εθνικής Οι¬ 
κονομίας» (ΦΕΚ 165/Α/14.7.2000). 

6. Το Π.Δ. 81/2002 «Συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας και Οικο¬ 
νομικών» (ΦΕΚ 57/Α/21.3.2002). 

7. Την υπ’ αριθμ. 35256/ 17.10.2001 (ΦΕΚ 1352/τ.Β/ 
17.10.2001) κοινή υπουργική απόφαση, όπως τροποποιήθηκε με 
την υπ’αριθμ. 154934/ΕΥΣ 1274/21.3.2002 για τη Σύσταση Ειδι¬ 
κής Υπηρεσίας Συντονισμού της Εφαρμογής των Επιχειρησια¬ 
κών Προγραμμάτων. 

8. Την υπ’ αριθμ. 192249/Ε.Υ.Σ 4057/19.8.2002 Απόφαση των 
Υπουργών Οικονομίας και Οικονομικών και Ανάπτυξης (ΦΕΚ 
1079/Β/19.8.2002) "Ρύθμιση θεμάτων που αφορούν την εφαρμο¬ 
γή δράσεων των κρατικών ενισχύσεων στους τομείς της μετα¬ 
ποίησης και του τουρισμού στο πλαίσιο των δεκατριών (13) Πε¬ 
ριφερειακών Επιχειρησιακών Προγραμμάτων του Κ.Π.Σ. 
2000.2006 σύμφωνα με το άρθρο 35 του Ν. 3016/2002 (ΦΕΚ 110 
Α')", και ειδικότερα το άρθρο 7 παρ. 10. 

9. Την υπ’ αριθμ. 192414/ΕΥΣ 4078/21.8.2002 πρόσκληση εκ¬ 
δήλωσης ενδιαφέροντος για τον ορισμό φορέων υποστήριξης. 

10. Την υπ’ αριθμ. 195987/ΕΥΣ4336/11.9.2002 απόφαση του 
Υφυπουργού Οικονομίας και Οικονομικών για τη Συγκρότηση 
Επιτροπής για τον ορισμό φορέων υποστήριξης. 

11. Το υπ’ αριθμ. ΕΥΣ 4516/20.9.2002 Πρακτικό της ανωτέρω 
Επιτροπής. 

12. Την υπ’ αριθμ. 199759/ΕΥΣ 4593/26.9.2002 (ΦΕΚ 1298/Β/ 
7.10.2002) απόφαση του Υπουργού Οικονομίας και Οικονομικών 
για τον ορισμό των φορέων υποστήριξης, όπως ισχύει μετά τη 
τροποποίηση της με την υπ’ αριθμ. 209683/ΕΥΣ 5204/5.11.2002 
(ΦΕΚ 1421/Β/ 11.11.2002) απόφαση του Υφυπουργού Οικονο¬ 
μίας και Οικονομικών. 

13. Την υπ’ αρ. Κ2-15289/16.12.2003 απόφαση του Υπουργεί¬ 
ου Ανάπτυξης, με την οποία εγκρίνεται η συγχώνευση της «ΤΡΑ¬ 
ΠΕΖΑ ΠΕΙΡΑΙΩΣ Α.Ε.» με την «ΕΛΛΗΝΙΚΗ ΤΡΑΠΕΖΑ ΒΙΟΜΗΧΑ¬ 
ΝΙΚΗΣ ΑΝΑΠΤΥΞΕΩΣ Α.Ε» (ΕΤΒΑ), με απορρόφηση της δεύτε¬ 
ρης από την πρώτη και διαγράφεται η «ΕΛΛΗΝΙΚΗ ΤΡΑΠΕΖΑ 
ΒΙΟΜΗΧΑΝΙΚΗΣ ΑΝΑΠΤΥΞΕΩΣ Α.Ε» (ΕΤΒΑ από το Μητρώο 
Ανωνύμων Εταιρειών. 

14. Το γεγονός ότι από την απόφαση αυτή δεν προκαλείται δα¬ 
πάνη σε βάρος του προϋπολογισμού δημοσίων επενδύσεων, 
αποφασίζουμε: 

Την τροποποίηση του παραρτήματος της ως άνω υπουργική 
απόφαση με υπ’ αριθμ. 199759/ΕΥΣ 4593/26.9.2002 (ΦΕΚ 
1298/Β/7.10.2002) όπως ισχύει μετά τη τροποποίηση της με την 
υπ’ αριθμ. 209683/ΕΥΣ 5204/5.11.2002 (ΦΕΚ 1421/Β/ 11.11. 
2002) απόφαση του Υφυπουργού Οικονομίας και Οικονομικών, 
κατά το μέρος που αφορά τον ορισμό και την διόρθωση στοιχεί¬ 
ων ωςπροςτον ορισμό και την ακριβή διεύθυνση των ακόλουθων 
υποκαταστημάτων (φορέων υποδοχής) των παρακάτω πιστωτι- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κών ιδρυμάτων που διατίθενται για το έργο του φορέα υποστή¬ 
ριξης, ως εξής: 

1. ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ ΑΕ. 

Διαγράφεται το υποκατάστημα με αυξ. Αριθμ. 33 που είχε δια¬ 
τεθεί στο Νομό Αττικής και λειτουργούσε στην διεύθυνση, οδός 
Α. Μεταξά αρ. 13. ΤΚ16675, Γλυφάδα και στη θέση του ορίζεται 
(ως φορέα υποδοχής) το υποκατάστημα που λειτουργεί στη δι¬ 
εύθυνση, Λεωφ. Βουλιαγμένης 112 και Ζαμάνου 1, ΤΚ 16674, 
Γλυφάδα. 

2. Α3ΡΙ3 ΒΑΝΚ ΑΝΩΝΥΜΗ ΤΡΑΠΕΖΙΚΗ ΕΤΑΙΡΙΑ 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
ΝΟΜΟΣ ΘΕΣΣΑΛΟΝΙΚΗΣ 

Προστίθενται στα οριζόμενα υποκαταστήματα του ως άνω πι¬ 
στωτικού ιδρύματος τα οποία έχουν διατεθεί στο Νομό Θεσσα¬ 
λονίκης στην Περιφέρεια Κεντρικής Μακεδονίας το ακόλουθο 
υποκατάστημα (φορέας υποδοχής) με αυξ. αρ. 4 το οποίο λει¬ 
τουργεί στον Εύοσμο του Νομού Θεσσαλονίκης στη διεύθυνση: 
οδός 28' Οκτωβρίου αρ. 41, 56224, Εύοσμος Θεσσαλονίκης. 
Επίσης στη στήλη «ΣΥΝΟΛΟ ΥΠΟΚΑΤΑΣΤΗΜΑΤΩΝ ΠΕΡΙΦΕΡΕΙ¬ 
ΑΣ» διαγράφεται ο αριθμός «6» και αντ’ αυτού τίθεται ο αριθμός 
«7». 

ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 
ΝΟΜΟΣ ΚΟΖΑΝΗΣ 

Προστίθεται η Περιφέρεια Δυτικής Μακεδονίας και ο Νομός 
Κοζάνης στους νομούς της χώρας όπου το πιστωτικό ίδρυμα 
έχει παρουσία και προστίθεται στα οριζόμενα υποκαταστήματα 
του το ακόλουθο υποκατάστημα (φορέας υποδοχής) με αυξ 
αρ. 1, το οποίο λειτουργεί στη Κοζάνη του Νομού Κοζάνης στη δι¬ 
εύθυνση: οδός Γκέρτσου 37, ΤΚ 50100, Κοζάνη. 

Προστίθεται επίσης η ακόλουθη στήλη «ΣΥΝΟΛΟ ΥΠΟΚΑ¬ 
ΤΑΣΤΗΜΑΤΩΝ ΠΕΡΙΦΕΡΕΙΑΣ 1.» 

ΠΕΡΙΦΕΡΕΙΑ ΑΤΤΙΚΗΣ 
ΝΟΜΟΣ ΑΤΤΙΚΗΣ 

Προστίθεται στα οριζόμενα υποκαταστήματα του ως άνω πι¬ 
στωτικού ιδρύματος τα οποία έχουν διατεθεί στο Νομό Αττικής 
στην Περιφέρεια Αττικής, τα ακόλουθα υποκατάστημα (φορείς 
υποδοχής) τα οποία λειτουργούν: 

Το υποκατάστημα με αύξ. Αρ. 8 στο Παγκράτιτου Νομού Αττικής 
στη διεύθυνση: Ευτυχίδου 35, Τ.Κ. 11534, Παγκράτι Αττικής. 

Το υποκατάστημα με αύξ. Αρ. 9 στη Δάφνη του Νομού Αττικής 
στη διεύθυνση: Καραολή 12-16, ΤΚ 17235, Δάφνη Αττικής. 

Το υποκατάστημα με αύξ. Αρ. 10 στο Νέο Ηράκλειο του Νομού 
Αττικής στη διεύθυνση: Κουντουριώτου 9, ΤΚ 14122, Νέο Ηρά¬ 
κλειο Αττικής. 

ΝΟΜΟΣ ΠΕΙΡΑΙΑ 

Προστίθεται ο Νομός Πειραιώς στους νομούς της Περιφέρει¬ 
ας Αττικής όπου το πιστωτικό ίδρυμα έχει παρουσία και στα ορι¬ 
ζόμενα υποκαταστήματα του, τα οποία έχουν διατεθεί στην Πε¬ 
ριφέρεια Αττικής Ελλάδας προστίθεται το ακόλουθο υποκατά¬ 
στημα (φορέας υποδοχής) με αυξ. αρ. 1, το οποίο λειτουργεί 
στον Πειραιά στη διεύθυνση, οδός Γρηγορίου Λαμπράκη 130, 
ΤΚ18532, Πειραιάς Αττικής. 

Επίσης στη στήλη «ΣΥΝΟΛΟ ΥΠΟΚΑΤΑΣΤΗΜΑΤΩΝ ΠΕΡΙΦΕ¬ 
ΡΕΙΑΣ» διαγράφεται ο αριθμός «7» και αντ’ αυτού τίθεται ο αριθ¬ 
μός «11» 

Επίσης στη στήλη «ΓΕΝΙΚΟ ΣΥΝΟΛΟ ΥΠΟΚΑΤΑΣΤΗΜΑΤΩΝ 
Α3ΡΙ3» διαγράφεται ο αριθμός «30» και αντ’ αυτού τίθεται ο 
αριθμός «36». 

6. ΣΥΝΕΤΑΙΡΙΣΤΙΚΗ ΤΡΑΠΕΖΑ ΧΑΝΙΩΝ ΣΥΝ. Π.Ε. 

ΠΕΡΙΦΕΡΕΙΑ ΚΡΗΤΗΣ 

ΝΟΜΟΣ ΗΡΑΚΛΕΙΟΥ 

Προστίθεται ο Νομός Ηρακλείου στους νομούς της Περιφέ¬ 
ρειας Κρήτης όπου το πιστωτικό ίδρυμα έχει παρουσία και στα 
οριζόμενα υποκαταστήματά του τα οποία έχουν διατεθεί στην 
Περιφέρεια Κρήτης προστίθεται το ακόλουθο υποκατάστημα 
(φορέας υποδοχής) με αυξ. αρ. 5, το οποίο λειτουργεί στο Ηρά¬ 


κλειο στη διεύθυνση, οδός25'Αυγούστου 19-21, ΤΚ71202, Ηρά¬ 
κλειο Κρήτης. 

ΝΟΜΟΣ ΛΑΣΙΘΙΟΥ 

Προστίθεται ο Νομός Λασιθίου στους νομούς της Περιφέρει¬ 
ας Κρήτης όπου το πιστωτικό ίδρυμα έχει παρουσία και στα ορι¬ 
ζόμενα υποκαταστήματα του τα οποία έχουν διατεθεί στην Πε¬ 
ριφέρεια Κρήτης προστίθεται το ακόλουθο υποκατάστημα (φο¬ 
ρέας υποδοχής) με αυξ. αρ. 6, το οποίο λειτουργεί στην 
Ιεράπετρατου Νομού Λασιθίου, στη διεύθυνση, οδός Κωστούλα 
Αδριανού 22, ΤΚ 72200, Ιεράπετρα Κρήτης. 

Επίσης στη στήλη «ΣΥΝΟΛΟ ΥΠΟΚΑΤΑΣΤΗΜΑΤΩΝ ΠΕΡΙΦΕ¬ 
ΡΕΙΑΣ» διαγράφεται ο αριθμός «5» και αντ’ αυτού τίθεται ο αριθ¬ 
μός «6». 

Επίσης στη στήλη «ΓΕΝΙΚΟ ΣΥΝΟΛΟ ΥΠΟΚΑΤΑΣΤΗΜΑΤΩΝ 
ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΧΑΝΙΩΝ ΣΥΝ. ΠΕ.» διαγράφεται 
ο αριθμός «4» και αντ’ αυτού τίθεται ο αριθμός «6». 

Κατάταλοιπάτο περιεχόμενο τουπαραρτήματοςτηςΥΑυπ’αρ. 
199759/ΕΥΣ 4593/26.9.2002 (ΦΕΚ 1298/Β/ 7.10.2002), όπως έχει 
τροποποιηθεί με την υπ’ αριθμ. πρωτ. 209683/ΕΥΣ 5204/5.11.2002 
(ΦΕΚ 1421/Β/11.11.2002) απόφαση του Υφυπουργού Οικονομίας 
και Οικονομικών, την υπ’ αριθμ. 9112/ ΕΥΣ/913/11.2.2004 (ΦΕΚ 
358/Β/12.2.2004) και την υπ’ αριθμ. 11877/ΕΥΣ/ 1116/19.2.2004 
(ΦΕΚ 473/Β/5.3.2002) ισχύει ως έχει. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 25 Οκτωβρίου 2004 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 

-♦- 

Αριθ. Δ6/Φ1/18712 (2) 

Προσδιορισμός του ειδικού τέλους άρθρου 40 παρ. 3 περ. γ’ 
του Ν. 2773/1993 σε 0,80 Ευρώ/ΜΙΛ/ό. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) το Ν. 1558/1985 "Κυβέρνηση και Κυβερνητικά Όργανα" 
(ΦΕΚ Α' 137), όπως ισχύει, σε συνδυασμό με το Π.Δ. 381/1989 
"Οργανισμός του Υπουργείου Βιομηχανίας, Ενέργειας και Τε¬ 
χνολογίας" (ΦΕΚ Α' 168) και το Π.Δ. 27/1996 “Συγχώνευση των 
Υπουργείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης" (ΦΕΚ Α' 19), 
β) το Ν. 2773/1999 “Απελευθέρωση της αγοράς ηλεκτρικής 
ενέργειας, ρύθμιση θεμάτων ενεργειακής πολιτικής και λοιπές 
διατάξεις" (ΦΕΚ Α’ 286) και ειδικότερα τις διατάξεις του άρθρου 
40 παρ. 3 εδάφ. (γ) αυτού όπωςτροποποιήθηκαν με τις διατάξεις 
του άρθρου 23 παρ. 20 του Ν. 3175/2003 "Αξιοποίηση του γεω¬ 
θερμικού δυναμικού, τηλεθέρμανση και άλλες διατάξεις" (ΦΕΚ 
Α' 207), 

γ) την απόφαση της Ρυθμιστικής Αρχής Ενέργειας ΡΑΕ/Ο- 
6432/27.4.2004 "Αναπροσαρμογή του ορίου ετήσιας επιβάρυν¬ 
σης των Πελατών ηλεκτρικής ενέργειας λόγω Ειδικού Τέλους 
του άρθρου 40 παρ. 3 περ. γ'του Ν. 2773/1999, για το έτος 2004" 
(ΦΕΚ Α'645), 

δ) το γεγονός ότι μέχρι σήμερα δεν έχει εκδοθεί απόφαση του 
Υπουργού Ανάπτυξης σχετικά με τη μεθοδολογία επιμερισμού 
του ειδικού τέλους του άρθρου 40 παρ. 3 περ. γ'του Ν. 2773/1999 
κατά κατηγορία πελατών σύμφωνα με τις διατάξεις του άρθρου 
23 παρ. 19 του Ν. 3175/2003 με συνέπεια να μην είναι δυνατή η 
διατύπωση γνώμης από τη ΡΑΕ για την έκδοση απόφασης του 
Υπουργού Ανάπτυξης με την οποία θα προσδιορίζονται οι αριθ¬ 
μητικοί συντελεστές της εν λόγω μεθοδολογίας, 
ε) Την πρόταση της Ρυθμιστικής Αρχής Ενέργειας Ο- 
008175/20.10.2004, για καθορισμό του ύψους του ειδικού τέλους 
ΑΠΕ σε 0,80 Ευρώ/Μ\Μι ενιαία για όλες τις κατηγορίες πελατών, 
στ) Το γεγονός ότι από τις διατάξεις της παρούσας δεν προκύ¬ 
πτει επιβάρυνση του κρατικού προϋπολογισμού, αποφασίζουμε: 

1. Το ύψος του ενιαίου για όλη την επικράτεια ειδικού τέλους 
του άρθρου 40 παρ. 3 περ. γ'του Ν. 2773/1990, όπως ισχύει, που 
είναι χρεωστέο σε κάθε πελάτη ηλεκτρικής ενέργειας και αποτε- 

λεί έσοδο του ειδικού λογαριασμού, τον οποίο διαχειρίζεται η 
ΔΕΣΜΗΕ Α.Ε. για την ανάκτηση των κατά τις διατάξεις των άρ¬ 
θρων 35-39 του Νόμου ποσών που καταβάλλει ο εν λόγω Διαχει¬ 
ριστής του Συστήματος, καθώς και η ΔΕΗ Α.Ε., ως διαχειρίστρια 
Δικτύων, στους παραγωγούς ηλεκτρικής ενέργειας με χρήση 
ανανεώσιμων πηγών ενέργειας και μέσω συμπαραγωγής, προσ¬ 
διορίζεται σε 0,80 Ευρώ/Μ\Λ/ϊι ενιαία για όλες τις κατηγορίες πε¬ 
λατών. Στους πελάτες περιλαμβάνονται και οι αυτοπαραγωγοί 
κατά την αναλογία της ηλεκτρικής ενέργειας που καταναλώνουν. 

2. Η ισχύς της παρούσας αρχίζει την 1η Νοεμβρίου 2004. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Οκτωβρίου 2004 

Ο ΥΠΟΥΡΓΟΣ 

ΔΗ Μ. ΣΙ ΟΥΦ ΑΣ 

-Φ- 

Αριθ. 12559 (3) 

Σύσταση επιτροπών παρακολούθησης και παραλαβής του έρ¬ 
γου με τίτλο «Δραστηριότητες Προβολής των δράσεων Ε&Τ 
του ΕΠΑν», πράξη «Ενέργειες Ενημέρωσης και ευαισθητο- 
ποίησηςτου κοινού σε θέματα έρευνας και τεχνολογίας» στο 
πλαίσιο της δράσης 4.4.10 του Επιχειρησιακού Προγράμμα¬ 
τος «Ανταγωνιστικότητα» (Ε.Π.Α.ν). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Ι.α.του Ν. 1558/1985 (ΦΕΚ 137/Α/26.7.1985) «Κυβέρνηση και 
Κυβερνητικά Όργανα». 

β. του Π.Δ. 27/1996 (ΦΕΚ 19/Α/1.2.96) «Συγχώνευση των 
Υπουργείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» 

γ.του Π.Δ 122/2004 (ΦΕΚ85/17.3.2004) «Ανασύσταση Υπουρ¬ 
γείου Τουρισμού 

2. του Ν. 1256/1982 «Για την πολυθεσία, την πολυαπασχόληση 
και την καθιέρωση ανωτάτου ορίου απολαβών από το Δημόσιο 
Τομέα καθώς και για το Ελεγκτικό Συνέδριο, το Νομικό Συμβού¬ 
λιο του Κράτους και άλλες διατάξεις», όπως τροποποιήθηκε με 
το άρθρο 33 του Ν. 1326/1983 και αντικαταστάθηκε με το άρθρο 
4του Ν. 2303/1995 

3. του Ν. 1514/1985 (ΦΕΚ 13/Α/8.2.1985) «Ανάπτυξη της Επι¬ 
στημονικής και Τεχνολογικής Έρευνας», όπως έχει τροποποιη¬ 
θεί και ισχύει σήμερα με τον Ν. 2919/2001 (ΦΕΚ 128/Α/ 
25.6.2001) «Σύνδεση Έρευνας και Τεχνολογίας με την Παραγω¬ 
γή και άλλες διατάξεις» 

4. του Ν. 2860/2000 (ΦΕΚ 251/Α/14.11.2000) «Διαχείριση, πα¬ 
ρακολούθηση καιέλεγχοςτου Κοινοτικού Πλαισίου Στήριξης και 
άλλες διατάξεις». 

5. Το άρθρο 17 του Ν.3205/03 (ΦΕΚ 297/Α/23.12.2003) (Μι- 
σθολογικές ρυθμίσεις λειτουργών και υπαλλήλων του Δημοσί¬ 
ου, Ν.Π.Δ.Δ και Ο.Τ.Α μονίμων στελεχών των Ενόπλων Δυνάμε¬ 
ων και αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες συναφείς διατάξεις» 
καθώς και την ερμηνευτική εγκύκλιο αυτού. 

6. Το Π.Δ. 4/2002 «Εκτέλεση ενεργειών τεχνικής βοήθειας - 
στήριξης και διαχείριση των αντίστοιχων πόρων» καθώς και την 
υπ’ αριθμ. 60630/ΕΥΣ 5671/16.9.2003 εγκύκλιο του Υπουργείου 
Οικονομίας και Οικονομικών «εξειδίκευση της εφαρμογής του 
Π.Δ. 4/2002 «εκτέλεση ενεργειών τεχνικής βοήθειας - στήριξης 
και διαχείριση των αντίστοιχων πόρων». 

7. Την υπ’ αριθμ. 5005/11.5.2004 απόφαση του Υπουργού Ανά¬ 
πτυξης με θέμα «Μεταβίβαση στο Γενικό Γραμματέα Έρευνας 
και Τεχνολογίας, στους Διευθυντές και λοιπούς προϊσταμένους 
υπηρεσιακών μονάδων της Γενικής Γραμματείας Έρευνας και 
Τεχνολογίας (ΓΓΕΤ) του Υπουργείου Ανάπτυξης του δικαιώμα¬ 
τος να υπογράφουν "Με εντολή Υπουργού"». 

8. Την απόφαση της Επιτροπής της Ευρωπαϊκής Ένωσης Ο 
(2001) 550/14.3.2001 με κωδικό 2000/ΘΒ/16/1/ΡΟ/ 016 για την 
έγκριση του Επιχειρησιακού Προγράμματος «Ανταγωνιστικότη¬ 
τα» (ΕΠΑΝ). 


9. Την υπ’ αριθμ. 3410/Β1/4.4.10/3605/7.5.2003 απόφασης 
Ένταξηςτης πράξης «Ενέργειες ενημέρωσης και ευαισθητοποί- 
ησης του κοινού σε θέματα έρευνας και τεχνολογίας » στο Ε.Π 
Ανταγωνιστικότητα, Μέτρο 4.4, Δράση 4.4.10 του ΕΠΑν. 

10. Την εγγραφή του έργου 2003ΣΕ01330007 στη ΣΑΕ 013/3. 

11. Την απόφαση Εκτέλεσης Έργου πράξης (ΓΓΕΤ, αρ. πρ.: 
8797-4.7.2003. «Ενέργειες ενημέρωσης και ευαισθητοποίησης 
του κοινού σε θέματα έρευνας και τεχνολογίας» Μέτρο 4.4., Δρά¬ 
ση 4.4.10 του Ε.Π Ανταγωνιστικότητα / Τελικός Δικαιούχος: ΓΓΕΤ. 

12. Την υπ’ αριθμ. 3405/12.6.2003 μεταβίβαση στη ΓΓΕΤ της 
αρμοδιότητας ανάθεσης ενεργειών Τεχνικής Βοήθειας. 

13. Την υπ’ αριθμ. 9713/21.7.2003 απόφαση εκτέλεσης Τεχνικής 
Βοήθειας όπως τροποποιήθηκε με τις υπ’ αριθμ. 14640/ 
7.11.2003, 8830/16.7.2004 και 9597/3.8.2004 αποφάσεις. 

14. Την υπ' αριθμ. 9761/22.7.2004 απόφαση περί ορισμού υπο¬ 
λόγου για τη διαχείριση της Τεχνικής Βοήθειας. 

15. Την ανάγκη παρακολούθησης και παραλαβήςτωνεπιμέρους 
ενεργειών όσο και του συνόλου του Έργου, αποφασίζουμε: 

1. Τη Σύσταση Επιτροπών παρακολούθησης και παραλαβής 
του Φυσικού (Φ.Α.) και Οικονομικού (Ο.Α.) Αντικειμένου του έρ¬ 
γου με τίτλο «Δραστηριότητες προβολής των δράσεων Ε&Τ του 
ΕΠΑν , πράξη «Ενέργειες ενημέρωσης και ευαισθητοποίησης 
του κοινού σε θέματα Έρευνας και Τεχνολογίας», στο πλαίσιο 
της δράσης 4.4.10 του Ε.Π Ανταγωνιστικότητα. 

2. Κάθε Επιτροπή απαρτίζεται από 5 μέλη, τα οποία ορίζονται 
με απόφαση του Γ ενικού Γ ραμματέα Ε&Τ, προερχόμενα από 
τους υπό οιοδήποτε καθεστώς απασχόλησης υπηρετούντες στη 
Γ.Γ.Ε.Τ. ή εμπειρογνώμονες από το διδακτικό προσωπικό των 
Α.Ε.Ι., Τ.Ε.Ι., ή στελέχη επιχειρήσεων. 

3. Σκοπός σύστασης των Επιτροπών είναι ο έλεγχος της ομα¬ 
λής εξέλιξης του έργου, η υλοποίησή του καθώς και η παραλα¬ 
βή τόσο των επιμέρους ενεργειών όσο και του συνόλου του Έρ¬ 
γου σύμφωνα με την απόφαση ανάθεσης την σύμβαση και εκά- 
στοτε Οικονομική - Τεχνική Προσφορά του. 

4. Έργο κάθε Επιτροπής είναι η παραλαβή και ο έλεγχος των 
παραδοτέων του Φυσικού Αντικειμένου του έργου και των Οικο¬ 
νομικών στοιχείων του, καθώς και του τελικού αποτελέσματος 
(παραδοτέα /στόχοι του έργου). Ο προαναφερόμενος έλεγχος 
θα πραγματοποιείται είτε μέσω επισταμένης εξέτασης των προ- 
αναφερόμενων στοιχείων του έργου που υποβάλλονται στην 
ΓΓΕΤ, είτε μέσω επιτόπιων επισκέψεων στους χώρους υλοποίη¬ 
σης της κάθε ενέργειας. 

5. Για κάθε έλεγχο που πραγματοποιείται, συντάσσεται από 
την επιτροπή πρωτόκολλο οριστικής παραλαβής κάθε ενέργει¬ 
ας με βάση την εκάστοτε οικονομική - τεχνική προσφορά την 
εγκεκριμένη πρόταση (απάτην ΓΓΕΤ), απολογιστική έκθεση κά¬ 
θε ενέργειας, το Τεχνικό Δελτίο της Δράσης 4.4.10 και την σχε¬ 
τική σύμβαση του έργου. 

6. Η διάρκεια λειτουργίας κάθε Επιτροπής δεν θα υπερβαίνει 
τους 12 μήνες και ο αριθμός συνεδριάσεων δεν θα υπερβαίνειτις 
50. Η ημερομηνία ολοκλήρωσης των εργασιών των επιτροπών 
συμπίπτει με την ημερομηνία λήξης του Γ ΚΠΣ. 

7. Η δαπάνη λειτουργίας των επιτροπών θα βαρύνει τις πιστώ¬ 
σεις της ΣΑΕ 013/3 Κ.Α 2003ΣΕ01330010 του ΠΔΕ της ΓΓΕΤ. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Οκτωβρίου 2004 

ΟΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 

-♦- 

Αριθ. 7815 (4) 

Τροποποίηση της υπ’ αριθ. 5144/6.8.2004 απόφασης περί «Κα¬ 
θορισμού αριθμού και κριτηρίων επιλογής των μετεκπαιδευ- 
ομένων στα Τμήματα Μετεκπαίδευσης μισθωτών του 
Ο.Τ.Ε.Κ». 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 13 του άρθρου 23 του Ν. 3105/2003 
(ΦΕΚ29/Α/2003) «Τουριστική Εκπαίδευση και Κατάρτιση, ρυθμί¬ 
σεις για τον Τουρισμό και άλλες διατάξεις». 




21078 

2. Τις διατάξεις του άρθρου Ηπαρ. 1 του Ν. 1077/1980 (ΦΕΚ 
225/2.10.1980) όπως τροποποιήθηκε με την παρ. 7 εδ. ε’ του άρ¬ 
θρου 25 του Ν. 3105/2003. 

3. Τις διατάξεις της υπ’ αριθ. 6057/289/12.7.1985 (ΦΕΚ 447/ 
Β/1985) «Καθορισμός Ειδικοτήτωντων Μετεκπαιδευόμενων στα 
Τμήματα Μετεκπαίδευσης του ΟΤΕΚ». 

4. Τις διατάξεις της παρ. 7Β του άρθρου 4 της υπ’ αριθ. 
4033/21.7.2001 (ΦΕΚ 1086/Β/2001) κοινή υπουργική απόφαση 
«Ενέργειες Επαγγ/κής Κατάρτισης συγχρηματοδοτούμενων 
από ΕΚΤ». 

5. Το Π .Δ 122/2004 «Ανασύσταση του Υπουργείου Τουρισμού» 
(ΦΕΚ 85/Α/2004). 

6. Τον Ν. 3270/8.10.2004 (ΦΕΚ 187/Α/11.10.2004) «Αρμοδιότη¬ 
τες του Υπουργείου Τουριστικής Ανάπτυξης και θέματα τουρι¬ 
σμού». 

7. Το Π.Δ. 123/2004 «Διορισμός Υπουργού, Αναπληρωτή 
Υπουργού και Υφυπουργών» (ΦΕΚ 86/Α/2001). 

8. Την υπ’ αριθ. 1153/20.4.2004 κοινή απόφαση του Πρωθυ¬ 
πουργού καιτου Υπουργού Τουρισμού «Ανάθεση αρμοδιοτήτων 
στον Υφ/γό Τουρισμού Αναστάσιο Λιάσκο» (ΦΕΚ 591 /Β/ 
21.4.2004). 

9. Την υπ’ αριθ. 2955/28.5.2004 κοινή απόφαση του Πρωθυ¬ 
πουργού και του Υπουργού Τουρισμού «Διορισμός Ειδικού 
Γραμματέα Τουρισμού» (ΦΕΚ 157/Γ/4.6.2004). 

10. Την υπ’ αριθ. 283/21.9.2004 απόφαση που λήφθηκε στην 
31η Συνεδρίαση του Δ.Σ. του Ο.Τ.Ε.Κ., αποφασίζουμε: 

1. Τροποποιούμε την παρ. 1 της υπ’ αριθ. 5144/6.8.2004 από¬ 
φασης του Υφυπουργού Τουρισμού με θέμα «Καθορισμός αριθ¬ 
μού και κριτηρίων επιλογής των μετεκπαιδευομένων στα Τμήμα¬ 
τα Μετεκπαίδευσης μισθωτών του Ο.Τ.Ε.Κ» και ορίζουμε ως κα- 
τώτατο αριθμό των ατόμων που θα επιλεγούν από τους 
υποψηφίους για φοίτηση στα τμήματα μετεκπαίδευσης του 
Ο.Τ.Ε.Κ., τα 14 άτομα ανά Τμήμα, για την εκπαιδευτική περίοδο 
2004-2005. 

2. Κατά τα λοιπά ισχύει ως έχει η υπ’ αριθ. 5144/6.8.2004 από¬ 
φαση του Υφυπουργού Τουρισμού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Οκτωβρίου 2004 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 
-♦- 

Αριθ. 57025 (5) 

Σύσταση Νομικού Προσώπου στο Δήμο Αλίμου του Νομού Ατ¬ 
τικής με την επωνυμία «Αθλητικό Κέντρο Αλίμου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ/τος410/1995 (Φ.Ε.Κ. 
Α'231) (Δ.Κ.Κ.). 

2. Την υπ’ αριθμ. οικ. 16978/12.11.2003 απόφαση του Γενικού 
Γραμματέα Περιφέρειας Αττικής, ΦΕΚ 1693/ 18.11.2003 τ.Β', 
«Μεταβίβαση αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων και 
άλλων πράξεων στον Γενικό Διευθυντή Περιφέρειας, στους 
προϊστάμενους των Διευθύνσεων Αυτοδιοίκησης - Αποκέντρω¬ 
σης, Τοπικής Αυτοδιοίκησης και Διοίκησης Αν. Αττικής - Δυτ. Ατ¬ 
τικής - Πειραιώς και στους Προϊσταμένουςτωντμημάτωντων Δι¬ 
ευθύνσεων αυτών». 

3. Την υπ’ αριθμ. 402/2004 απόφαση του Δημοτικού Συμβουλί¬ 
ου του Δήμου Αλίμου για σύσταση ιδίου Ν. Π. με το όνομα «Αθλη¬ 
τικό Κέντρο Αλίμου», αποφασίζουμε: 

1. Συστήνουμε στο Δήμο Αλίμου του Νομού Αττικής Νομικό 
Πρόσωπο με το όνομα: "Αθλητικό Κέντρο Αλίμου" το οποίο απο¬ 
τελεί Νομικό Πρόσωπο Δημοσίου Δικαίου και διέπεται από τις 
διατάξεις του άρθρου 203 του Π.Δ/τος 410/95 (Δ.Κ.Κ.). Το 
«ΑΘΛΗΤΙΚΟ ΚΕΝΤΡΟ ΑΛΙΜΟΥ» έχει έδρα το Δήμο Αλίμου. 


2. Σκοπός του Ν.Π είναι: 

Α) Η Οργάνωση, λειτουργία, διαχείριση, συντήρηση και εκμε¬ 
τάλλευση των Αθλητικών εγκαταστάσεων και των εν γένει εγκα¬ 
ταστάσεων που υπάρχουν στην παραχωρημένη από την Ε.Τ.Α, 
έκταση στην Μαρίνα Αλίμου (κολυμβητικές δεξαμενές, γήπεδα, 
σύνοδες υποδομές και λοιπές εγκαταστάσεις και δραστηριότη¬ 
τες). 

Β) Η παροχή των απαραίτητων υπη ρεσιών για τη ν εξασφάλιση 
της άθλησης σε μέλη οργανωμένων φορέων και μεμονωμένα 
άτομα, μέσα από ελεγχόμενες διαδικασίες, με αντικειμενικό 
στόχο την καλλιέργεια και ανάπτυξη του αθλητικού πνεύματος, 
της ευγενούς άμιλλαςτης ομαδικότητας καιτου ήθους μέσω της 
προαγωγής της άθλησης και της άσκησης μεταξύ των δημοτών 
και των λοιπών κατοίκων της πόλης του Αλίμου. 

Γ) Το ΑΚΑ παρέχει το δικαίωμα χρήσης των αθλητικών του 
εγκαταστάσεων στους αθλητές των Αθλητικών Συλλόγων του 
Αλίμου, στα μέλη άλλων Δημοτικών Φορέων της πόλης μας που 
οργανώνουν προγράμματα μαζικού αθλητισμού, στους μαθητές 
των σχολείων της πόλης μας, στα πλαίσια των προγραμμάτων 
σχολικού αθλητισμού, σε άτομα με ειδικές και σε κάθε άτομο 
που μεμονωμένα επιθυμεί να ασκηθεί. 

Δ) Το ΑΚΑ παρέχει το δικαίωμα χρήσης των αθλητικών και λοι¬ 
πών εγκαταστάσεων του σε οργανωμένους φορείς της πόλης 
μας και σε τρίτους συμβαλλόμενους για την διοργάνωση αθλη¬ 
τικών, πολιτιστικών, κοινωνικών, ψυχαγωγικών και επιστημονι¬ 
κών εκδηλώσεων. 

Ε) Το ΑΚΑ παράγει ίδια επενδυτικά προγράμματα με στόχο την 
εξασφάλιση πόρων για την στήριξη της λειτουργίας του και την 
επέκταση και βελτίωση τωνπαρεχομένων υπηρεσιών στους εξυ¬ 
πηρετούμενους φορείς στο αθλούμενο κοινό και γενικά στο κοι¬ 
νωνικό σύνολο. 

3. Πόροι του Νομικού Προσώπου είναι: 

Α) Η ετήσια επιχορήγηση του Δήμου Αλίμου, που ανέρχεται 
στο ποσό των 30.000 ευρώ. 

Β) Επιχορηγήσεις και κάθε είδους παροχή από το Κράτος και 
από προγράμματα της Ε.Ε. 

Γ) Κάθε είδους εισφορές, δωρεές, κληρονομιές και κληροδο¬ 
σίες μετά από απόφαση αποδοχής του 

Διοικητικού του Συμβουλίου. 

Δ) Συνδρομές και κάθε είδους έσοδα από φορείς, συλλόγους, 
σωματεία και κάθε αθλούμενο. 

Ε) Έσοδα από το αντίτιμο παροχής υπηρεσιών ή πραγμάτων 
που θα παρέχονται από το Αθλητικό Κέντρο Αλίμου καθώς και 
από την εκμετάλλευση των εγκαταστάσεων του. 

Στ) Εισοδήματα από την περιουσία του και κάθε άλλη νόμιμη 
πρόσοδος. 

Ζ) Εισπράξεις από διαφημίσεις στους χώρους του κολυμβη¬ 
τηρίου. 

Το Ν.Π. «Αθλητικό Κέντρο Αλίμου», εκπροσωπείται ενώπιον 
των δικαστηρίων και κάθε δημόσιας αρχής καθώς και έναντι τρί¬ 
των φυσικών και νομικών προσώπων από τον Πρόεδρο του Δ.Σ. 
και όταν αυτός απουσιάζει ή κωλύεται από τον Αντιπρόεδρο αυ¬ 
τού. 

Κάλυψη δαπάνης: 

Προκαλείται δαπάνη σε βάρος του προϋπολογισμού οικ. 
έτους 2004 του Δήμου Αλίμου, ύψους 30.000 ευρώ και έχει εγ¬ 
γράφει για το σκοπό αυτό ισόποση πίστωση στον Κ.Α. 212.5στ. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 19 Οκτωβρίου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




